जबलपुर के परिवार ने जताया गीता पर दावा
पाकिस्तान से लौटी गीता पर एक और परिवार ने दावा जताया है। जबलपुर की महिला अनीसा बी ने कहा है कि वह गीता नहीं बल्कि उनकी सालों पहले गुम हो गई बेटी नज्जो है। अनीसा ने इस संबंध में शासन और प्रशासन को पत्र भी लिखा है।
महिला का दावा है कि यह बेटी उन्हीं की है और इसकी पुष्टि के लिए अधिकारी उसका ब्लड व अन्य टेस्ट कर सकते हैं। महिला ने मीडिया से चर्चा में कहा कि उन्हें संस्था द्वारा गीता से मिलने नहीं दिया जा रहा है। इतने सालों बाद गीता को बेटी क्यों बताने के सवाल पर अनीसा ने कहा कि अखबारों में पढ़ने के बाद उन्हें पाकिस्तान से गीता के आने की खबर पता चली। जब उसे टीवी पर देखा तो वह मुझे मेरी नज्जो लगी, वह भी बोल, सुन नहीं सकती थी।
hin_Deva hin_Deva hin_Deva